**ФАКУЛТЕТ ЗДРАВСТВЕНИХ И ПОСЛОВНИХ СТУДИЈА ВАЉЕВО**

# Железничка број 5,тел. 014/292-610

о б ј а в љ у ј е

К ОН КУРС

# ЗА УПИС СТУДЕНАТА НА ПРВУ ГОДИНУ ОСНОВНИХ АКАДЕМСКИХ,

**ОСНОВНИХ СТРУКОВНИХ И МАСТЕР АКАДЕМСКИХ СТУДИЈА**

# У ШКОЛСКОЈ 2024/2025. ГОДИНИ

Факултет здравствених и пословних студија Ваљево,у школској 2024/2025. години, уписаће:

# 240 студената на основне академске студије и то:

*  студената на студијски програм Савремена психологија 240 ЕСПБ
* 60 студената на студијски програм Пословна економија модул: Финансије и рачуноводство 240 ЕСПБ и Пословна економија модул Маркетинг, менаџмент и психологија 240 ЕСПБ

30 студената на студијски програм Информационе технологије 240 ЕСПБ

40 студената на студијски програм Сестринство 240 ЕСПБ, на српском и енглеском језику

-30 студената на Менаџмент здравственог и велнес туризма 240 ЕСПБ

# 60 студената на основне струковне студије и то:

* 30 студената на студијски прогтрам Физиотерапија
* 30 студената на студијски програм Здравствена нега

# 65 студената на Мастер академске студије и то:

* 15 студената на студијски програм Менаџмент здравствене заштите и напредне праксе
* 16 студената на студијски програм Пословна информатика
* 34 студента на студијски програм Пословна економија са модулима: Финансије, Туризам и Маркетинг и менаџмент

# Услови конкурса Општи услови

Право учешћа на конкурсу имају лица са завршеним средњим образовањем за све студијске програме основних академских и основних струковних студија, односно лица са завршеним основним академским студијама у трајању од 240 ЕСПБ за мастер студије. За студије на енглеском језику услов је познавање енглеског језика на нивоу виши средњи = Б2 по Заједничком европском референтном оквиру за језике (ЗЕРОЈ). За Енглески: Cambridge Advanced Certificate in English (CAE)/ IELTS (International English Language Testing System / завршено средњошколско образовање на том језику.

# Начин утврђивања ранг листе кандидата За основне академске и струковне студије:

Листа редоследа примљених кандидата утврђује се на основу општег успеха у току средњег образовања и резултата постигнутих на пријемном испиту.

Ранг листа се сачињава према укупном броју бодова сваког кандидата по утврђеним мерилима. Кандидат може освојити највише 100 бодова.

Под општим успехом у средњој школи подразумева се збир просечних оцена из свих предмета у свим разредима средње школе помножен са 2 (два).По овом основу кандидат може стећи најмање 16, а највише 40 бодова.Општи успех у средњој школи рачуна се заокруживањем

на две децимале.

Резултат који кандидат постиже на пријемном испиту оцењује се од 0 до 60 бодова. Пријемни испит се састоји из полагања теста опште културе и теста oпштих појмова везаних за одређени студијски програм у складу са Упутством за спровођење пријемног испита које кандидат добија у Студентској служби. Кандидат је положио пријемни испит (и тиме стекао право на рангирање ради уписа) уколико на пријемном испиту освоји најмање 15 бодова

Кандидат добија тест од 30 питања која се бодују по два бода тако да укупно може освојити 60 бодова и то:

За студијски програм ОАС **Савремена психологија** питања су из области опште културе и информисаности и психологије. Литература за спремање пријемног из психологије је уџбеник аз други разред гимназије Биљана Милојевић Апостоловић, Невенка Јовановић: Психологија, издавач Логос Београд, 2021. године.

За студијски програм ОАС **Пословна економија** питања су из области опште културе и информисаности и економије.

За студијски програм ОАС **Информационе технологије** питања су из области опште културе и информисаности и информатике.

За студијски програм ОАС **Менаџмент здравственог и велнес туризма** питања су из области опште културе и информисаности и туризма.

За студијски програм ОАС **Сестринство** кандидат добија тест од 60 питања која су из области опште културе и информисаности и биологије и која се бодују по један бод.

За студијски програм ОСС **Физиотерапија** кандидат добија тест од 60 питања која су из области опште културе и информисаности и биологије и која се бодују по један бод.

За студијски програм ОСС **Здравствена нега** кандидат добија тест од 60 питања која су из области опште културе и информисаности и биологије и која се бодују по један бод

Привремена ранг листа објављује се на огласној табли Факултета.

Кандидат може поднети приговор на регуларност поступка утврђеног конкурсом, регуларност пријемног испита или своје место на ранг листи у року од 36 сати од објављивања прелиминарне ранг листе на Факултету. Приговор се подноси Комисији за упис кандидата Факултета, на чији предлог Декан доноси Решење по приговору у року од 24 сата од пријема приговора.

Након спроведеног поступка Факултет сачињава и објављује коначну ранг листу свих кандидата са укупним бројем бодова стеченим по свим критеријумима утврђеним овим конкурсом.

Право уписа у I годину основних студија стиче кандидат који је на коначној ранг листи рангиран у оквиру броја утврђеног за упис.

**За мастер академске студије:**

Редослед кандидата за упис у I годину мастер академских студија утврђује се на основу опште просечне оцене остварене на основним академском студијама првог степена, дужине студирања на основним академским студијама и резултата постигнутих на пријемном испиту који обавља продекан или руководилац на мастер акедемским студијама одговарајућег студијског програма у форми интервјуа на српском језику .

Број остварених бодова израчунава се на следећи начин: дужина трајања студија, односно студирања, као и просечна оцена, рачунају заокруживањем на две децимале и може се остварити максимално 40 бодова а интервју се вреднује са максимално 10 бодова.

Интервју се спроводи на теме и начин прописан Упутством за спровођење пријемног испита које кандидат добија у студентској служби након пријаве.

Привремена ранг листа објављује се на огласној табли Факултета.

Кандидат може поднети приговор на регуларност поступка утврђеног конкурсом или своје место на ранг листи у року од 36 сати од објављивања прелиминарне ранг листе на Факултету. Приговор се подноси Комисији за упис кандидата, на чији предлог декан Факултета доноси решење по приговору у року од 24 сата од пријема приговора.

Након спроведеног поступка Факултет сачињава и објављује коначну ранг листу свих кандидата са укупним бројем бодова стеченим по свим критеријумима утврђеним овим конкурсом.

Коначна ранг листа је основ за упис кандидата.

# Начин конкурисања

ПРВИ КОНКУРСНИ РОК ТРАЈЕ од 03.06.2024. до 15.07.2024. и то:

-пријављивање кандидата од 03.06.2024. до 08.07.2024. године

-полагање квалификационих испита од 10.06.2024. године до 08.07.2024. године.

-објављивање прелиминарних резултата 10.07.2024. године

-објављивање коначних резултата 11.07.2024.године

-упис кандидата вршиће се од 11.07.2024. до 15.07.2024. године

ДРУГИ КОНКУРСНИ РОК ТРАЈЕ од 19.08.2024 до 23.09.2024 и то:

-пријављивање кандидата од 21.08.2024. до 26.09.2023. године

-полагање квалификационих испита од 02.09.2024. године до 06.09.2024. године.

-објављивање прелиминарних резултата 09.09.2024. године

-објављивање коначних резултата 13.09.2024.године

-упис кандидата вршиће се од 16.09.2024. до 26.09.2024. године

Уз пријаву на конкурс кандидати подносе на увид ОРИГИНАЛНА ДОКУМЕНТА,а уз пријавни лист се подноси доказ о уплати накнаде за полагање пријемног испита.

# Остале одредбе

Кандидати су обавезни да на пријемни испит понесу са собом личну карту или пасош.

На прву годину студија могу се уписати домаћи и страни држављани који су средњу школу завршили у иностранству ако приликом пријављивања на конкурс поднесу нострификовану диплому о завршеној средњој школи.

Пре уписа кандидат страни држављанин је обавезан да поднесе доказе:

-да је здравствено осигуран за школску годину за коју се уписује,

-да влада српским језиком, што доказује уверењем овлашћене комисије. Кандидати који стекну право на упис подносе:

За основне академске студије:

-пријава

-оригинална сведочанства или оверене фотокопије свих разреда средњег образовања као и сведочанство о завршном испиту

-извод из матичне књиге рођених

-две фотографије формата 3,5 x 4,5 цм

-доказ о уплати школарине. За мастер академске студије:

* пријава
* диплому о завршеним основним академским студијама (оригинал или оверена копија)
* биографија или CV
* извод из матичне књиге рођених
* две фотографије формата 3,5 x 4,5 цм
* доказ о уплати школарине.

Школарина се плаћа у износу од 1400 ЕУР у динарској противвредности на рате или 1200 ЕУР у динарској противвредности за плаћање у целости за све студијске програме.

Школарина на студијском програму ОАС Савремена психологија је 1650 ЕУРА.

Фотокопије докумената кандидата који нису примљени на конкурс се не враћају.

# Права и обавезе студената

Појединачна права и обавезе студента који по овом конкурсу буде уписан на Факултет здравствених и пословних студија биће регулисани посебним уговором који на почетку студија студент закључује са Факултетом здравствених и пословних студија.